Komisijos reglamentas (EB) Nr. 739/2000
2000 m. balandžio 7 d.
iš dalies keičiantis Reglamentą (EB) Nr. 2439/1999 dėl sąlygų, kuriomis leidžiama pašaruose naudoti priedus, priklausančius rišiklių, koaguliantų ir birumą gerinančių medžiagų grupei
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1970 m. lapkričio 23 d. Tarybos direktyvą 70/524/EEB dėl pašarų priedų [1] su paskutiniais pakeitimais, padarytais Komisijos reglamentu (EB) Nr. 2690/1999 [2], ypač į jos 11 straipsnį,
kadangi:
(1) 1999 m. lapkričio 17 d. Komisijos reglamentas (EB) Nr. 2439/1999 dėl sąlygų, kuriomis leidžiama pašaruose naudoti priedus, priklausančius rišiklių, koaguliantų ir birumą gerinančių medžiagų grupei [3] nustato laikina didžiausia dioksino koncentracija kaolininiuose moliuose ir numatomas įpareigojimas atlikti dioksinų buvimo kituose leistuose naudoti prieduose, priklausančiuose rišiklių, koaguliantų ir birumą gerinančių medžiagų grupei, monitoringą.
(2) Pirmiau nurodytame reglamente numatyta iš naujo išnagrinėti šio reglamento nuostatas iki 2000 m. kovo 1 d. atsižvelgiant į visus atliktus tyrimus, monitoringo programos rezultatus ir išsamų rizikos įvertinimą. Tyrimai ir monitoringo programa vis dar vykdomi, o išsamus rizikos įvertinimas dar neatliktas. Todėl tikslinga pratęsti priemones, kaip numatyta Reglamente Nr. 2439/2000, iki 2000 m. spalio 15 d.
(3) Buvo pateikta pakankamai monitoringo duomenų apie dioksinus natūraliuose steatitų ir chloritų (E 560), sepiolitų (E 562) ir sepiolitinio molio (E 563) mišiniuose. Šie duomenys, gauti iš skirtingų valstybių narių ir/ar šaltinių, rodo, kad šie priedai nėra užteršti dioksinais arba jų koncentracija nesiekia analitinės nustatymo ribos.
(4) Šiame reglamente numatytos priemonės atitinka Pašarų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2439/1999 keičiamas taip:
1) 1 straipsnyje nurodyta data "2000 m. kovo 1 d." keičiama į "2000 m. spalio 15 d.";
2) priedas pakeičiamas šio reglamento priedu.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 2000 m. vasario 29 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. balandžio 7 d.